vā́jina íti vājíno hyáśvāstásmādāha vā́jina íti vājajita ityánnaṃ vai vā́jo 'nnajita ítyevaìtádāha vā́jaṃ savr̥vā́ṃsaṃ íti sariṣyánta íti vā ágra āha sariṣyánta iva hi tárhi bhávantyathā́tra sasr̥vā́ṃsa íti savr̥vā́ṃsa iva hyatra bhávanti tásmādāha sasr̥vā́ṃsa íti bŕ̥haspáterbhāgamávajighratéti bŕ̥haspáterhyèṣá bhāgo bhávati tásmādāha bŕ̥haspáterbhāgamávajighratéti nimr̥jānā íti tadyájamāne vīryáṃ dadhāti tadyadáśvānavaghrāpáyatīmamújjayānī́ti vā agré 'vaghrāpayatyathā́tremamúdajaiṣamíti tásmādvā áśvānávaghrāpayati